b"\n_START_ARTICLE_\nJordi Alba\n_START_SECTION_\nKlubkarriere\n_START_PARAGRAPH_\nAlba blev f\xc3\xb8dt i byen L'Hospitalet de Llobregat ved Barcelona. Han startede med at spille fodbold i FC Barcelonas ungdomsafdeling i 1998, og skiftede som 16-\xc3\xa5rig, i 2005 til naboklubben UE Cornell\xc3\xa0. Her spillede han i knap to \xc3\xa5r, inden han i 2007 blev hentet til Valencia CF. Her spillede han i s\xc3\xa6sonen 2007-08 for klubbens andethold i landets fjerdebedste r\xc3\xa6kke, og var med til at sikre oprykning. Fra starten af s\xc3\xa6sonen 2008-09 blev han udlejet til Gimn\xc3\xa0stic, der p\xc3\xa5 dav\xc3\xa6rende tidspunkt spillede i Segunda Divisi\xc3\xb3n. Jordi Alba fik 24 kampe fra start, og blev i alt registeret for 35 kampe og fire m\xc3\xa5l for klubben. Jordi Alba startede med at spille angriber i Valencia. Efter han kom til Barca blev han til venstre back_NEWLINE_Da Alba i sommeren 2009 kom retur til Valencia blev han tilknyttet klubbens f\xc3\xb8rstehold. Den 13. september 2009 debuterede han for klubben i La Liga, da han var med til at vinde 4-2 over Real Valladolid. Han var i slutningen af maj 2012 noteret for 74 ligakampe og fem m\xc3\xa5l for Valencia. I Valencia blev Alba b\xc3\xa5de benyttet som kantspiller s\xc3\xa5vel som venstre back._NEWLINE_Den 28. juni 2012 offentliggjorde FC Barcelona at de havde k\xc3\xb8bt Jordi Alba af Valencia, for 14 millioner euro.\n_START_SECTION_\nLandshold\n_START_PARAGRAPH_\nJordi Alba kom p\xc3\xa5 det spanske U/19 landshold i 2009, da der skulle spilles U-19 Europamesterskabet i Tjekkiet. Fra 2008 til 2011 spillede han fire kampe for Spaniens U/21-fodboldlandshold._NEWLINE_Han fik debut for Spaniens fodboldlandshold den 11. oktober 2011 i en EM-kvalifikationskamp mod Skotland. I maj 2012 blev Jordi Alba af landstr\xc3\xa6ner Vicente del Bosque udtaget til den 23-mands trup, der skulle spille ved Europamesterskabet i fodbold 2012 i Ukraine og Polen. Han havde p\xc3\xa5 dette tidspunkt i alt spillet fire kampe for nationalmandskabet. Alba var med til at vinde turneringen, da han spillede i alle holdets seks kampe, og han scorede \xc3\xa9t m\xc3\xa5l i finalesejren p\xc3\xa5 4-0 over Italien."